
[bookmark: _Hlk137477189]Rīgas Tehniskās universitātes
Liepājas Jūrniecības koledžas
iepirkuma Nr. RTULJK 2026/1  
nolikumam

IEPIRKUMA LĪGUMA PROJEKTS 

Liepājā,						    Dokumenta datums ir Puses pēdējā
elektroniskā paraksta un tā laika zīmoga datums
	
Rīgas Tehniskās universitātes aģentūra “Rīgas Tehniskās universitātes Liepājas Jūrniecības koledža”, reģ.Nr.90000063024, adrese: Uliha ielā 5, Liepāja LV-3401, direktora pienākumu izpildītājas Elīnas Dimzas personā, kura darbojas uz Rīgas Tehniskās universitātes 2025.gada 28.augusta rīkojuma Nr. 0A104-28-e/11 pamata (turpmāk – Pasūtītājs), no vienas puses, 
un
____“____________”, reģistrācijas numurs_________________, kuras vārdā un interesēs, pamatojoties uz _________, rīkojas ________, turpmāk – Izpildītājs, no otras puses, 
abi kopā - Puses, bet katrs atsevišķi - Puse, bez maldības, viltus un spaidiem, pamatojoties uz iepirkuma “Ūdensapgādes un kanalizācijas izbūve (ārējie tīkli) Rīgas Tehniskās universitātes Liepājas Jūrniecības koledžā Uliha ielā 5, Liepājā” (iepirkumu identifikācijas Nr. RTULJK 2026/1) rezultātiem, noslēdz šādu iepirkuma līgumu (turpmāk – Līgums), par turpmāk minēto:

1. Definīcijas
Ja vien tieši nav norādīts vai no konteksta neizriet citādi, Līgumā lietotajiem terminiem ir šāda nozīme:
1.1. Akts – pieņemšanas - nodošanas akts (arī Darbu izpildes akts), ar kuru tiek pieņemti un akceptēti Darbi vai to daļas (posmi), konstatēti Defekti vai pieņemti/nodoti citi Līguma pienācīgai izpildei nepieciešamie dokumenti.
1.2. Darbi – Ūdensapgādes un kanalizācijas izbūve (ārējie tīkli) darbi Uliha ielā 5, Liepājā, saskaņā ar Nolikumu un Izpildītāja iesniegto piedāvājumu.
1.3. Tāme – Izpildītāja piedāvājumā iekļautā tāme (Darbu tāme) (Pielikums Nr.2).
1.4. Defekti – Izpildītāja paveikto Darbu apjomu, Darbu kvalitātes un būvizstrādājumu (iekārtu, konstrukciju, materiālu, detaļu u.c.) neatbilstība Iepirkuma Tehniskajai specifikācijai, normatīviem aktiem, ražotāju noteiktajiem materiālu iestrādes noteikumiem u.c. vai Līgumam Darbu izpildes laikā un garantijas periodā.
1.5. Defektu akts – akts, kurā tiek fiksēti konstatētie Defekti.
1.6. Dokumentācija – Izpildītāja Iepirkumā iesniegtais Finanšu piedāvājums (Pielikums Nr.1), Darbu tāme (Pielikums Nr.2) u.c. pušu parakstīti dokumenti, kas saistīti ar līguma izpildi. 
1.7. Garantijas laiks – Līgumā noteikts laika periods, kura tecējums sākas no Gala akta parakstīšanas brīža un kurā Izpildītājs uzņemas atbildību par veikto Darbu kvalitāti un uzņemas ar saviem spēkiem un līdzekļiem bez atlīdzības novērst Defektus.
1.8. Iepirkums – iepirkums “Ūdensapgādes un kanalizācijas izbūve (ārējie tīkli) Rīgas Tehniskās universitātes Liepājas Jūrniecības koledžā Uliha ielā 5, Liepājā”, iepirkumu identifikācijas Nr. RTULJK 2026/1.
1.9. Līgumcena – maksimāli iespējamā maksa par Darba izpildi Līgumā noteiktajā kārtībā un apmērā bez pievienotās vērtības nodokļa (PVN).
1.10. Nolikums – Iepirkuma nolikums ar visiem tā pielikumiem, papildinājumiem un labojumiem.
1.11. Objekts – Uliha ielā 5, Liepājā.
1.12. PVN – pievienotās vērtības nodoklis.
1.13. Rēķins – normatīvajiem aktiem atbilstošs rēķins, ko Izpildītājs iesniedz Pasūtītājam par Darba izpildi Līgumā noteiktajā kārtībā.
1.14. vienskaitlis (pēc nepieciešamības) ietvers arī daudzskaitli un otrādi; lietvārds, lietots sieviešu dzimtē, (pēc nepieciešamības) ietvers arī vīriešu dzimti un otrādi.

2. LĪGUMA PRIEKŠMETS 
2.1. Pasūtītājs uzdod un Izpildītājs apņemas veikt Darbus Objektā saskaņā ar Dokumentāciju, Līguma noteikumiem un Latvijas Republikā spēkā esošajiem normatīvajiem aktiem, tajā skaitā nodot Darbus Pasūtītājam.
2.2. Darbi jāizpilda atbilstoši iepirkumam, Līgumam, Latvijas būvnormatīviem, citiem normatīviem aktiem, Dokumentiem un instrukcijām, kas saistīti ar Līguma izpildi, kā arī atbilstoši Pasūtītāja tiešajiem norādījumiem.
2.3. Izpildītājs apliecina, ka ir iepazinies un izpētījis Nolikumu, Darbu apjomus, pielietojamos materiālus un kvalitātes prasības. Izpildītājam Līguma slēgšanas brīdī nav jebkāda satura pretenzijas vai iebildumi pret tiem. 
2.4. Izpildītājam par saviem līdzekļiem jānodrošina viss nepieciešamais Darbu veikšanai (materiāli, tehniskie līdzekļi u.tml.).
2.5. Izpildītājam Darbi jāizpilda ar atbilstoši sertificētiem, deklarētiem un kvalitatīviem materiāliem un kvalificētu personālu saskaņā ar Dokumentāciju.
2.6. Ievērojot augstāk minēto, Izpildītājs kā lietpratējs apliecina, ka spēs pienācīgi izpildīt Darbus Līgumā noteiktajā kārtībā un termiņos un iesniedzot iepirkumā savu finanšu piedāvājumu un noslēdzot Līgumu, ir ņēmis vērā visus iespējamos Darbu izpildi ietekmējošos faktorus, tāpēc šādi faktori un ar tiem saistītie riski nevar būt par pamatu lūgumam pagarināt noteiktos Darbu izpildes termiņus un/vai izdarīt izmaiņas atlīdzības apmērā.

3. DARBU IZPILDES TERMIŅŠ
3.1. Darbu izpildi Izpildītājs uzsāk 5 (piecu) darbdienu laikā Pasūtītājam un Izpildītājam parakstot Aktu, ar kuru Pasūtītājs ir nodevis Būvlaukumu Izpildītājam Darbu veikšanai. 
3.2. Visu Līgumā noteikto Darbu izpildes maksimālais termiņš (kopējais izpildes termiņš) ir 3 (trīs) mēneši no Darbu izpildes uzsākšanas dienas.
3.3. Gadījumā, ja, veicot Darbus, rodas vai tiek atklāti tādi Pusēm agrāk nezināmi objektīvi apstākļi (kurus nevarēja paredzēt Līguma slēgšanas laikā un, kuri nav atkarīgi no Pusēm), kuru dēļ nav iespējama Darbu pabeigšana noteiktajos termiņos, Darbu izpildīšana kļūst neiespējama, Izpildītāja pienākums ir nekavējoties informēt par to Pasūtītāju un ne vēlāk kā 7 (septiņu) darbdienu laikā pēc minēto apstākļu konstatēšanas iesniegt tam rakstveida paziņojumu. Šādā gadījumā Puses rakstveidā var vienoties par Darbu izpildes termiņu izmaiņām. Šajā gadījumā Līguma noteikumos noteiktie līgumsodi par Darbu izpildes termiņa nokavējumu netiek piemēroti. Pie objektīviem apstākļiem tiek pieskaitīti valsts un pašvaldību institūciju lēmumi par Darbu apturēšanu, ja pie tā nav vainojama Izpildītāja darbība.
3.4. Ja Izpildītājs neievēro Līguma 3.3.punktā noteikto paziņošanas termiņu, tad Izpildītāja paziņojumā minētie apstākļi var netikt uzskatīti par attaisnotiem.

4. LĪGUMCENA  UN NORĒĶINU KĀRTĪBA
4.1. Pasūtītājs apņemas samaksāt Izpildītājam Līgumā noteiktajā kārtībā Līgumcenu par Līgumā paredzēto Darbu izpildi ____________ EUR (_________ eiro, ____ centi) bez PVN.
4.2. Papildus Līgumcenai Pasūtītājs maksā Izpildītājam PVN normatīvajos aktos noteiktajā kārtībā un apmērā.
4.3. Izpildītājs apliecina, ka: 
4.3.1. Līgumcena ir pilnīgi pietiekama, lai izpildītu iepirkuma prasības un, lai izpildītu Darbus saskaņā ar Līgumu; 
4.3.2. Līgumcena ietver pilnu samaksu par Līguma ietvaros paredzēto saistību izpildi, tai skaitā, bet ne tikai visas izmaksas, kas saistītas ar Darbu veikšanu pilnā apjomā, tai skaitā materiālu un izstrādājumu izmaksas, darbu izmaksas, pieskaitāmos izdevumus, mehānismu un transporta izmaksas, darbu organizācijas izmaksas, nodokļus (izņemot PVN), tai skaitā darbi, izstrādājumi, materiāli, iekārtas un mehānismi, kas nav norādīti Darbu tāmē, bet ir izsecināmi no iepirkuma Tehniskās specifikācijas, kā arī darbi, izstrādājumi, materiāli, iekārtas un mehānismi, kas nav norādīti Līgumā vai Dokumentācijā, bet uzskatāmi par nepieciešamiem Darbu pienācīgai un kvalitatīvai izpildei;
4.3.3. ir iepazinies ar Objekta faktisko stāvokli, ar Dokumentāciju un ir izpētījis apstākļus, kas varētu ietekmēt Darbu izpildi un samaksas noteikšanu par Darbu izpildi, tajā skaitā laika apstākļus, veselībai atbilstošus apstākļus, iespējas piegādāt materiālus, transporta iespējas, Objekta vietas atrašanos, tiesību normas, darbaspēka izmantošanas nosacījumus, iespējas izmantot elektroenerģiju, ūdeni un citus pakalpojumus, un ir ņēmis vērā minētos apstākļus, nosakot  Līgumcenu. Tāpēc Līgumcenu nevar ietekmēt iepriekš minētie apstākļi.
4.4. Līgumcena visā Līguma darbības laikā netiks paaugstināta sakarā ar cenu pieaugumu darbaspēka un/vai materiālu izmaksām, nodokļu likmes vai nodokļu normatīvā regulējuma izmaiņām, kā arī jebkuriem citiem apstākļiem, kas varētu skart Līgumcenu.
4.5. Pasūtītājs samaksā par Darbu atbilstoši faktiski veiktajam Darbu apjomam pamatojoties uz ikmēneša aktu par iepriekšējā kalendārajā mēnesī izpildītajiem darbiem 20 (divdesmit) darba dienu laikā no akta abpusējas parakstīšanas un Izpildītāja rēķina saņemšanas dienas, pārskaitot maksājumu uz Izpildītāja norādīto norēķinu kontu bankā.  
4.6. Maksājums tiek uzskatīts par izdarītu brīdī, kad Pasūtītājs veicis maksājumu no sava norēķinu konta.
4.7. Izpildītājs rēķinu Pasūtītājam nosūta elektroniski uz elektronisko adresi: EINVOICE@90000063024 . Uz elektroniski sagatavotā rēķina jānorāda atzīme “Rēķins sagatavota elektroniski un ir derīga bez paraksta”.
4.8. Izpildītājs, sagatavojot rēķinu, tajā iekļauj informāciju par iepirkuma nosaukumu, identifikācijas numuru, projekta nosaukumu, Līguma datumu un numuru. Ja Izpildītājs nav iekļāvis šo informāciju rēķinā, Pasūtītājam ir tiesības prasīt Izpildītājam veikt atbilstošas korekcijas rēķinā. Kamēr Izpildītājs nav novērsis nepilnības rēķinā – Pasūtītājs ir tiesīgs neveikt Darba apmaksu.
4.9. Līgums tiek realizēts Eiropas Savienības kohēzijas politikas programmas 2021. – 2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.8. pasākuma “Augstskolu studiju vides modernizācija” otrās kārtas ietvaros līdzfinansētā projekta “RTU studiju vides modernizēšana” (projekta Nr. 4.2.1.8/2/25/I/011) ietvaros.

5. DARBU PIEŅEMŠANAS - NODOŠANAS KĀRTĪBA
5.1. Līgumā noteiktie Darbi uzskatāmi par pilnībā pabeigtiem un pieņemtiem no Pasūtītāja puses, kad ir parakstīts Akts. Aktu paraksta Pasūtītājs un Izpildītājs. Izpildītāja pienākums ne vēlāk kā 5 (piecas) darba dienas iepriekš rakstiski informēt Pasūtītāju par visu Darbu izpildes datumu, kas nozīmē, ka visi Līgumā noteiktie Darbi ir pabeigti un Pasūtītājs var uzsākt Līgumā noteikto Darbu pieņemšanu vai Defekta akta sagatavošanu.
5.2. Pasūtītājs pārbauda izpildīto Darbu un izskata iesniegto Aktu 5 (piecās) darba dienās, apstiprina to pilnībā vai daļēji, norādot nekvalitatīvi veiktos Darbus, vai neapstiprina Aktu. Līguma noteikumiem neatbilstošie Darbi, t.i., Darbi, kuros konstatēti Defekti, netiek apmaksāti līdz konstatēto Defektu novēršanai un tiek pārstrādāti uz Izpildītāja rēķina. Ja šajā punktā noteiktajā termiņā Defekti netiek konstatēti Pasūtītājs paraksta Aktu.
5.3. Pēc parakstīta Defekta akta saņemšanas Izpildītājam ir jānovērš visi Defektu aktā norādītie Defekti 5 (piecu) darba dienu laikā. Gadījumā, ja kādu no Defektiem nav iespējams novērst šajā punktā noteiktajā termiņā, tad Puses var vienoties par Defekta novēršanas termiņu, kas nevar pārsniegt 20 (divdesmit) dienas no Defektu akta parakstīšanas dienas.
5.4. Pēc attiecīgo Defektu novēršanas Izpildītājs atkārtoti veic Darbu nodošanu. Pasūtītājs 5 (piecu) darba dienu laikā pēc atkārtota Darbu izpildes akta saņemšanas pārbauda izpildīto Darbu apjomu un kvalitāti un paraksta Aktu vai noformē rakstveida motivētu atteikumu Darbus pieņemt.
5.5. Akta parakstīšana neatbrīvo Izpildītāju no atbildības par Defektiem un to novēršanu, kas nav konstatēti Darbu pieņemšanas laikā, un Izpildītājs nav tiesīgs celt iebildumus pret Pasūtītāja pretenzijām par vēlāk atklātiem Defektiem.

6. DARBU PIEŅEMŠANA PĒC LĪGUMA IZBEIGŠANAS
6.1. Vienpusēji atkāpjoties no Līguma izpildes, kā arī jebkurā citā Līguma izbeigšanas gadījumā Pasūtītājs samaksā Izpildītājam par Līgumā noteiktajā kārtībā pieņemto Darbu. Novērtēšanā jāņem vērā paveikto Darbu kvalitāte, t.i., atbilstība Līguma noteikumiem. 
6.2. Pasūtītājam ir īpašumtiesības tikai uz tiem materiāliem, izstrādājumiem, kas nopirkti un izlietoti Darbu izpildei. Par Objektā iestrādātajiem materiāliem, iekārtām vai mehānismiem Izpildītājs var pieprasīt tikai samaksu nevis materiālu, iekārtu vai mehānismu atgriešanu.
6.3. Ja Puses nevar vienoties par izpildīto Darbu un Darbu izpildei iepirkto un izlietoto materiālu, būvizstrādājumu, iekārtu, izejvielu, izmaksām, tad novērtēšanu veic Pušu iecelta komisija, eksperti vai tiesa.

7. NEPAREDZĒTIE DARBI
7.1. Ja Līguma izpildes laikā Izpildītājs konstatē, ka tam ir jāveic neparedzēti darbi, Izpildītājs nekavējoties, bet ne vēlāk kā 7 (septiņu) darbdienu laikā pēc to konstatēšanas rakstveidā par to ziņo Pasūtītājam.
7.2. Ar neparedzētiem darbiem Līguma izpratnē saprotami darbi, kuri atbilst visām šādām pazīmēm:
7.2.1. Darbu veikšanu vai to apjomu pilnībā nevarēja izsecināt no Dokumentācijas;
7.2.2. Izpildītājs iepirkuma gaitā nav paredzējis, kā arī, tas kā profesionālis savā jomā, nevarēja paredzēt šādu darbu veikšanu, ņemot vērā Dokumentāciju un Objekta apskates laikā iegūto informāciju;
7.2.3. Neparedzēto darbu veikšana ir nepieciešama Līguma pabeigšanai vai tiek konstatēts, ka bez šo darbu veikšanas nav iespējams Līgumu izpildīt saskaņā ar Dokumentāciju;
7.2.4. Neparedzētos darbus nevar tehniski vai ekonomiski atdalīt no Līguma.
7.3. Pēc Izpildītāja paziņojuma saņemšanas Puses organizē neparedzēto darbu apjoma dokumentālu fiksēšanu sagatavojot attiecīgu aktu. Papildus Līguma 7.2.punktā minētajam, lai konstatētu, ka Izpildītāja paziņojumā norādītie darbi ir klasificējami kā neparedzētie darbi, tiek sasaukta komisija, kurā ietilpst Pasūtītājs un Izpildītājs. Pasūtītājam ir jāapliecina, ka Izpildītāja norādītie darbi ir klasificējami kā neparedzētie darbi Līguma izpratnē, parakstot attiecīgu dokumentu.
7.4. Ja Puses paraksta Līguma 7.3.punktā minēto dokumentu par neparedzēto darbu veikšanu Puses slēdz papildus vienošanos pie Līguma, kas ir Līguma neatņemama sastāvdaļa. Neparedzēto darbu vienības cenas piemēro ne lielākas, kādas dotas Darbu tāmē (Pielikums Nr.2). Ja neparedzētie darbi ir tādi darbi, kas nav minēti Darbu tāmē (Pielikums Nr.2), tad šādu darbu vienības cenas tiek saskaņotas ar Pasūtītāju. Līdz brīdim, kamēr Puses nav parakstījušas šajā punktā minēto vienošanos, uzskatāms, ka Pasūtītājs nav uzņēmies saistības pret Izpildītāju sakarā ar iespējamiem neparedzētiem darbiem. 
7.5. Darbi, kas neatbilst šajā nodaļā paredzēto neparedzēto darbu pazīmēm vai netiek konstatēti Līgumā noteiktajā kārtībā un termiņā, netiek uzskatīti par neparedzētiem darbiem, un tiek veikti uz Izpildītāja rēķina saskaņā ar Līguma noteikumiem. 

8. MATERIĀLI, BŪVIZSTRĀDĀJUMI
8.1. Izpildītājam par saviem līdzekļiem jānodrošina viss nepieciešamais Darbu veikšanai (būvizstrādājumi, tai skaitā materiāli, tehniskie līdzekļi, pagaidu būves u.tml.).
8.2. Izpildītājam Darbi jāizpilda ar atbilstoši sertificētiem, deklarētiem un kvalitatīviem materiāliem (vai citiem tādiem būvizstrādājumiem, materiāliem, kuru pielietošanu Darbu izpildes procesā pieļauj Latvijas Republikas normatīvie akti) un saskaņā ar Dokumentāciju.
8.3. Pēc Darbu pabeigšanas Izpildītājam ir pienākums bez maksas izmantot vai/un aizgādāt liekās pildvielas, būvizstrādājumus, kuri uzkrājušies, savākti vai iegūti Darbu izpildes gaitā.

9. GARANTIJA
9.1. Izpildītājs garantē izpildīto Darbu kvalitāti atbilstoši Dokumentācijā noteiktajām kvalitātes prasībām. Izpildītājs garantē izpildīto Darbu atbilstību Dokumentācijai, Līguma noteikumiem un Latvijas Republikas normatīvajiem aktiem. 
9.2. Veikto Darbu garantijas laiks ir 60 (sešdesmit) mēneši no Akta parakstīšanas dienas. Garantijas laiks pielietotajiem izstrādājumiem un iekārtām ir attiecīgo materiālu, iekārtu, ierīču un/vai komunikāciju ražotāju noteiktais, kas tomēr nav mazāks kā šajā punktā noteiktais Darbu garantijas laiks.
9.3. Darbu garantijas laika ietvaros Izpildītājs bez maksas novērš konstatētos Darbu Defektus 5 (piecu) darba dienu laikā no brīža, kad Izpildītājs no Pasūtītāja ir saņēmis rakstisku paziņojumu – pretenziju par atklāto Defektu, vai citā Pušu saskaņotā, saprātīgā termiņā.
9.4. Defekti, kas var kaitēt cilvēka veselībai vai Objekta ekspluatācijai, novēršami nekavējoties, saprātīgā termiņā. 
9.5. Gadījumā, ja objektīvi pastāvošu šķēršļu dēļ (tehniski vai tehnoloģiski darbu veikšanas termiņš pārsniedz 5 (piecas) darba dienas vai papildus normatīvajos aktos ir paredzēti veicamo Darbu saskaņojumi) konstatētie Defekti nav novēršami 5 (piecu) darba dienu laikā, Puses atsevišķi vienojas par Defektu novēršanas saprātīgu termiņu, bet, ja Puses nespēj vienoties Defekti novēršami 20 (divdesmit) dienu laikā no Pasūtītāja paziņojuma saņemšanas dienas.
9.6. Ja Izpildītājs uzskata, ka viņš nav atbildīgs par garantijas laikā radušos Defektu, viņš 3 (trīs) darba dienu laikā no paziņojuma – pretenzijas saņemšanas dienas par to rakstiski paziņo Pasūtītājam, nosūtītajiem iebildumiem pievienojot dokumentus, kas apstiprina Izpildītāja viedokli.
9.7. Gadījumā, ja Izpildītājs atsakās novērst konstatētos Defektus vai neuzsāk to novēršanu Pasūtītāja norādītajā termiņā, ja vien Puses nevienojas citādāk, Pasūtītājs ir tiesīgs uz Izpildītāja rēķina novērst Defektus vai pieaicināt citu personu minēto Defektu novēršanai, ieturot/piedzenot šajā sakarā radušās tiešās izmaksas un citus pierādītos zaudējumus no Defektiem no Izpildītāja.
9.8. Ja Līgums tiek izbeigts, tad Darbu garantijas laiks sākas no Līguma izbeigšanas dienas un attiecas tikai uz tiem Darbiem, kuru pabeigšana noformēta ar Darbu aktiem.

10. PASŪTĪTĀJA TIESĪBAS UN PIENĀKUMI
10.1. Pasūtītājs veic Līgumā noteiktos maksājumus Līgumā noteiktajā termiņā un apmērā. 
10.2. Pasūtītājam ir tiesības pieprasīt un ne vēlāk kā 3 (trīs) darba dienu laikā no Izpildītāja saņemt informāciju par Līguma izpildes gaitu, Darbu izpildes laiku vai apstākļiem, kas varētu kavēt Darbu izpildi.
10.3. Pasūtītājam ir tiesības nepieņemt Darbu, ja Pasūtītājs konstatē, ka Darba izpilde ir veikta nekvalitatīvi, neatbilst Līguma noteikumiem.
10.4. Gadījumā, ja Izpildītājs neveic kādu no Darbiem un/vai neievēro noteiktos termiņus, Pasūtītājam ir tiesības uz Izpildītāja rēķina pieaicināt minēto Darbu izpildei trešās personas.
10.5. Pasūtītājs ir tiesīgs, nosūtot motivētu rakstisku paziņojumu, pieprasīt Izpildītāja ieceltā būvdarbu vadītāja nomaiņu, ja būvdarbu vadītājs Darbu veikšanas laikā neattaisnoti neatrodas Objektā, ja pārkāpj normatīvos aktus, nenodrošina Darbu veikšanu saskaņā ar šo Līgumu (ieskaitot Līguma pielikumus), Izpildītājs nekavējoties, bet jebkurā gadījumā 5 (piecu) darbdienu laikā, pēc šāda paziņojuma saņemšanas ieceļ citu būvdarbu vadītāju, kurš atbilst iepirkumā noteiktajām prasībām. Objektīvu apstākļu dēļ noteiktais termiņš var tikt pagarināts.

11. IZPILDĪTĀJA TIESĪBAS UN PIENĀKUMI
11.1. Izpildītājam jānodrošina Darba izpilde Līguma noteiktajos termiņos un kārtībā.
11.2. Izpildītājs Līguma izpildē ievēro Nolikuma, Līguma un normatīvo aktu prasības.
11.3. Izpildītājs Darbu veic patstāvīgi. Izpildītājs ir tiesīgs Līguma izpildei piesaistīt apakšuzņēmējus tikai Publisko iepirkumu likumā noteiktajā kārtībā un apmērā. Gadījumā, ja Līguma izpildē tiek piesaistīti apakšuzņēmēji, Izpildītājs atbild Pasūtītājam par šo apakšuzņēmēju saistību pienācīgu izpildi tā, it kā pats būtu pildījis attiecīgo Līguma daļu. 
11.4. Izpildītāja pienākums izpildot Darbus, ievērot darba drošības un ugunsdrošības noteikumus.
11.5. Izpildītāja pienākums iepriekš saskaņot ar Pasūtītāja pārstāvi Darbu izpildes laiku.
11.6. Izpildītājs nodrošina Darba izpildi ar kvalificētu darbaspēku, kas nepieciešams Līguma saistību izpildei.
11.7. Izpildītājs nodrošina, ka tā darbinieki, kuriem Izpildītājs uzdod veikt Līguma paredzēto Darbu, godprātīgi pilda savus pienākumus un Izpildītājs uzņemas pilnu atbildību par savu darbinieku rīcību laikā, kad tie nodrošina Līguma izpildi.
11.8. Izpildītājs ir materiāli atbildīgs par zaudējumiem, kas radušies Pasūtītājam Līguma izpildes laikā Izpildītāja vainas dēļ, kā arī par zaudējumiem, kas izriet no Līguma saistību neizpildes.
11.9. Izpildītājam jāveic nepieciešamās darbības, lai samazinātu atkritumu rašanos Objektā. Izpildītājs apņemas būvdarbu nobeiguma datumā Objektu atbrīvot no būvniecības atkritumiem, Izpildītāja materiāliem un instrumentiem. Izpildītājam ir pienākums būvgružus un citus būvniecības atkritumus uzglabāt Izpildītāja konteineros vai iepakojumā, kas nepieļauj apkārtējās vides piesārņošanu, kā arī par to neievērošanu atlīdzināt Pasūtītājam visus zaudējumus valsts institūciju amatpersonu piemēroto administratīvo sodu apmērā.
11.10. Izpildītājs uzņemas un nozīmē darba aizsardzības koordinatoru atbilstoši Ministru kabineta 2003.gada 25.februāra noteikumu Nr.92 “Darba aizsardzības prasības, veicot būvdarbus” prasībām.
11.11. Izpildītājam jānodrošina būvspeciālistu civiltiesiskās atbildības obligātā apdrošināšana saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. 
11.12. Izpildītājam jānodrošina būvniecības visu risku apdrošināšana. Pēc Darba  uzsākšanas 5 (piecu) darba dienu laikā Izpildītājs noslēdz un iesniedz Pasūtītājam būvniecības visu risku apdrošināšanas līgumu (polisi) par Darbu izpildes periodu. Apdrošināšanas līgumā ietver: visu veicamo būvdarbu, tajā skaitā Izpildītāja piesaistīto apakšuzņēmēju veicamo būvdarbu apdrošināšanu. Apdrošināšanas līguma minimālais apdrošināšanas atlīdzības limits ir 100% no Līgumcenas, pašrisks nedrīkst pārsniegt EUR 1000,00 (viens tūkstotis euro un 00 centi). Jāparedz, ka, iestājoties apdrošināšanas gadījumam, pirmtiesības uz apdrošināšanas atlīdzību ir Pasūtītājam. Pirms apdrošināšanas līguma noslēgšanas, Izpildītājam jāsaskaņo ar Pasūtītāju apdrošināšanas noteikumi.

12. APAKŠUZŅĒMĒJU UN LĪGUMA IZPILDĒ PIESAISTĪTĀ PERSONĀLA PIEAICINĀŠANA UN NOMAIŅA
12.1. Izpildītājs Darba izpildē nodrošina šādu personālu:__________________________.
12.2. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē.
12.3. Piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
12.4. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
12.4.1. [bookmark: _Hlk128592609]piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
12.4.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta otrās daļas 1, 2., 3., 4. un 11.punktā minētajiem pretendentu izslēgšanas iemesliem;
12.4.3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42.panta otrās daļas 1, 2., 3., 4. un 11.punktā minētajiem pretendentu izslēgšanas iemesliem;
12.4.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
12.5. [bookmark: _Hlk128592713]Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
12.6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.
12.7. Pasūtītājs pieņem lēmumu atļaut vai atteikt iepirkuma procedūrā izraudzītā pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šā Līguma punkta noteikumiem.
12.8. Jebkurā gadījumā Izpildītājam ir jāinformē Pasūtītājs par apakšuzņēmējiem, kurus tas piesaista Līguma izpildē, norādot šādu informāciju:
12.8.1. par  darbiem, kuras plānots nodot attiecīgajam apakšuzņēmējam;
12.8.2. piesaistītā apakšuzņēmēja veicamo darbu īpatsvaru euro apjomā pret visu Līgumā noteikto Darbu vērtību;
12.8.3. piesaistītajam apakšuzņēmējam nododamo darbu vērtība naudas izteiksmē, bez PVN.
12.9. Pasūtītājs ir tiesīgs, nosūtot motivētu rakstisku paziņojumu, pieprasīt Izpildītāja ieceltā būvdarbu vadītāja nomaiņu, ja būvdarbu vadītājs Darbu veikšanas laikā neattaisnoti neatrodas Objektā, ja pārkāpj normatīvos aktus, nenodrošina Darbu veikšanu saskaņā ar šo Līgumu (ieskaitot Līguma pielikumus), Izpildītājs nekavējoties, bet jebkurā gadījumā 5 (piecu) darbdienu laikā, pēc šāda paziņojuma saņemšanas ieceļ citu būvdarbu vadītāju, kurš atbilst iepirkumā noteiktajām prasībām. Objektīvu apstākļu dēļ noteiktais termiņš var tikt pagarināts.
12.10. Izpildītājs ne vēlāk kā uzsākot Darbu izpildi iesniedz Pasūtītājam būvdarbos vai pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.
12.11. Izpildītājs nodrošināt laicīgu samaksas veikšanu visiem Līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem būvdarbiem, atbilstoši Ministru kabineta 2022.gada 5.jūlija noteikumiem Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu”. 

13. PUŠU ATBILDĪBA
13.1. Par katru nokavēto materiālu piegādes dienu, Darbu izpildes dienu vai Defektu novēršanas dienu, vai garantijas laikā Defektu novēršanas dienu Izpildītājs maksā Pasūtītājam līgumsodu 0,5%  apmērā no Līgumcenas, bet ne vairāk par 10% no kopējās Līgumcenas.
13.2. Ja Pasūtītājs Līgumā paredzētajā termiņā un apjomā neveic maksājumu par Darbu izpildi, Izpildītājam ir tiesības pieprasīt no Pasūtītāja līgumsodu 0,5% apmērā no nesamaksātās summas par katru nokavēto dienu, bet ne vairāk par 10% no termiņā nesamaksātās summas.
13.3. Izpildītājs nodrošina Darbiem atbilstošu tīrību Objektā un visā savas darbības zonā, kā arī veic visas nepieciešamās darbības, lai novērstu Objektam blakus esošo telpu piegružošanu ar putekļiem vai citiem materiāliem, kas radušies Darbu veikšanas rezultātā, atbilstoši Pasūtītāja noteiktajām prasībām, visu gružu vai pārpalikumu, kas radušies Darbu izpildes rezultātā, aizvākšanu. Par šī punkta neievērošanu Pasūtītājs var piemērot līgumsodu Izpildītājam EUR 200,00 (divi simti euro un 00 centi) par katru konstatēto pārkāpumu, bet kopā ne vairāk kā 10% no Līgumcenas, kuru Izpildītājs apmaksā ne vēlāk kā 5 (piecu) darba dienu laikā no attiecīga rēķina saņemšanas.
13.4. Izpildītājs nodrošina atbildīgā būvdarbu vadītāja atrašanos Objektā Darbu izpildes laikā un izpildāmo Darbu kontroli no minēto personu puses.
13.5. Izpildītājam ir pienākums saskaņot ar Pasūtītāju izmantojamo materiālu, daudzumu, kvalitāti un citus parametrus, ja šādu materiālu, uzstādāmo iekārtu daudzums, kvalitāte nav atspoguļota Līgumā.
13.6. Ja Pasūtītājam uz Līguma pamata rodas tiesības pieprasīt no Izpildītāja līgumsodu vai jebkuru citu maksājumu, Pasūtītājam, iepriekš rakstveidā brīdinot Izpildītāju, ir tiesības ieturēt līgumsodu vai jebkuru citu maksājumu no Izpildītājam izmaksājamajām summām. 
13.7. Līgumsoda samaksa neatbrīvo Puses no to saistību pilnīgas izpildes.
13.8. Puses savstarpēji ir atbildīgas par otrai Pusei nodarītajiem tiešajiem zaudējumiem, ja tie radušies Puses, tās darbinieku vai trešo personu darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā.

14. NEPĀRVARAMA VARA
14.1. Puses tiek atbrīvotas no atbildības par daļēju vai pilnīgu šajā Līgumā paredzēto saistību neizpildi, ja šāda saistību neizpilde ir radusies nepārvaramas varas (ForceMajeure) iestāšanās rezultātā pēc Līguma parakstīšanas dienas kā ārkārtēji apstākļi, kurus Pusēm nebija iespējams ne paredzēt, ne novērst. 
14.2. Pie ForceMajeure pieskaitāmi notikumi, kas neiekļaujas Pušu iespējamās kontroles un ietekmes robežās – ūdens plūdi, zemestrīce un citas dabas stihijas, ugunsnelaime, karš un kara darbība, streiki, kā arī likumdevēja, izpildinstitūciju un tiesu institūciju pieņemtie akti.
14.3. Par nepārvaramas varas apstākli nevar tikt atzīta Izpildītāja saistību neizpilde, vai nesavlaicīga izpilde.
14.4. Pusei, kura nokļuva ForceMajeure apstākļos, bez kavēšanās, iespējami īsākā laikā par šādiem apstākļiem rakstiski jāziņo otrai Pusei. Ziņojumam jāpievieno izziņa, ko izsniegušas kompetentas iestādes un kura satur minēto apstākļu apstiprinājumu un raksturojumu. 
14.5. Ar rakstisko vienošanos Puses apliecinās, vai šādi ForceMajeure apstākļi traucē vai padara Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus, un pievienos Līgumam. Līgumsaistību turpināšanas gadījumā Puses apņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos. 
14.6. Ja Līguma 14.2.punktā minēto apstākļu dēļ saistības nav iespējams izpildīt ilgāk par 30 (trīsdesmit) dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Pusei ir jāatdod otram tas, ko tās izpildījis vai par izpildīto jāatlīdzina.
14.7. Puses ir atbrīvoti no atbildības par Līguma noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ, ko attiecīgā Puse nevarēja paredzēt un novērst. 

15. KONFIDENCIALITĀTE UN FIZISKO PERSONU DATU APSTRĀDE
15.1. Puses apņemas ievērot konfidencialitāti savstarpējās attiecībās, tajā skaitā:
15.1.1. neizpaust Līgumā minēto informāciju trešajām personām, izņemot valsts un pašvaldību institūcijām, kas tiesību aktos noteiktā kārtībā pieprasa atklāt šādu informāciju;
15.1.2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot gadījumus, kad šādas informācijas izpaušanu paredz likums;
15.1.3. nodrošināt, ka visas trešās personas, ko Puses iesaista Līguma izpildē, ievēro šajā nodaļā norādītos konfidencialitātes noteikumus attiecībā uz Līguma izpildes gaitā iegūto informāciju.
15.2. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
15.3. Konfidencialitātes noteikumu neievērošana cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
15.4. Pusēm ir jānodrošina, lai fizisko personu datu apstrāde notiek atbilstoši Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), Fizisko personu datu apstrādes likuma un citu normatīvo aktu noteiktām prasībām.
15.5. Izpildītājs veic personas datu apstrādi tikai tādā apjomā, lai nodrošinātu Darba izpildi. 
15.6. Izpildītājs neizmanto viņa rīcībā nodotos personas datus ar Darba izpildi neizrietošiem mērķiem vai citādi, kā vien saskaņā ar Pasūtītāja rakstveida norādījumiem, ja vien to nepieprasa normatīvie akti.
15.7. Izpildītājs ir atbildīgs, lai tā darbinieki ievērotu Līguma noteikumu izpildi un spēkā esošos normatīvos aktus, kas attiecas uz personas datu apstrādi.
15.8. Šīs Līguma nodaļas noteikumi paliek spēkā arī pēc Līguma izbeigšanās. 

16. PUŠU PĀRSTĀVJI
16.1. Pasūtītāja par Līguma saistību izpildes kontroli atbildīgā persona: ___________________, turpmāk – Pasūtītāja pārstāvis.
16.2. Pasūtītāja pārstāvim ir noteikti šādi pienākumi:
16.2.1. veikt Darba izpildes uzraudzību;
16.2.2. sekot Līguma saistību izpildei;
16.2.3. saskaņā ar Līguma noteikumiem dot Izpildītājam saistošus norādījumus par Darbu izpildi, ar nosacījumu, ka tie nav pretrunā ar Līgumu, Dokumentāciju vai normatīvajiem aktiem;
16.2.4. pieprasīt un saņemt no Izpildītāja ar Līguma izpildi saistītos dokumentus un ziņas;
16.2.5. pieņemt materiālus, Darbus, pārbaudīt tā atbilstību Līgumam;
16.2.6. parakstīt pieņemšanas - nodošanas aktus;
16.2.7. pārbaudīt un saskaņot Izpildītāja iesniegtos rēķinus;
16.2.8. sagatavot un parakstīt Defektu aktu (ja tiek konstatēti Defekti). 
16.3. Izpildītāja atbildīgā persona par Līguma izpildi: _____________________.
16.4. Līguma izpildē iesaistītie speciālisti no Izpildītāja puses: ________.

17. DOMSTARPĪBAS UN STRĪDI
17.1. Visus jautājumus un strīdus, kas radušies Līguma izpildes laikā, Puses cenšas atrisināt sarunu ceļā. Ja vienošanās netiek panākta viena mēneša laikā, strīdi tiek risināti Latvijas Republikas normatīvajos aktos paredzētajā kārtībā.

18. LĪGUMA DARBĪBAS TERMIŅŠ UN TĀ GROZĪŠANAS, PAPILDINĀŠANAS UN IZBEIGŠANAS KĀRTĪBA 
18.1. Līgums stājas spēkā tā abpusējas parakstīšanas dienā un ir spēkā līdz saistību pilnīgai izpildei, izņemot gadījumus, kad Līgums tiek izbeigts saskaņā ar Līguma nosacījumiem.
18.2. Visi Līguma grozījumi un papildinājumi tiek sagatavoti un ir spēkā tikai tādā gadījumā, ja tie ir veikti rakstiski un abu Pušu pilnvaroto pārstāvju parakstīti, ievērojot Publisko iepirkumu likuma 61. pantu un citu normatīvo aktu nosacījumus.
18.3. Pusēm vienojoties ir tiesības izbeigt Līgumu pirms termiņa.
18.4. Pasūtītājs ir tiesīgs vienpusēji atkāpties no Līguma, ja:
18.4.1. Izpildītājs nav uzsācis Darbus Objektā 7 (septiņu) dienu laikā pēc Līgumā paredzētā Darbu uzsākšanas termiņa un nenovērš šādu pārkāpumu arī 5 (piecu) darbdienu laikā, skaitot no Pasūtītāja pretenzijas saņemšanas dienas, vai netiek pildīti Darbi noteiktajos termiņos un Izpildītājs nenovērš šādu pārkāpumu un/vai tā sekas arī 5 (piecu) darbdienu laikā, skaitot no Pasūtītāja pretenzijas saņemšanas dienas;
18.4.2. Darbi nav izpildīti atbilstoši Līguma noteikumiem un arī pēc rakstiska atgādinājuma nav uzsākta Defektu novēršana 10 (desmit) darbdienu laikā, skaitot no Pasūtītāja pretenzijas saņemšanas dienas;
18.4.3. ja Izpildītājs Darbus vai kādu to daļu izpilda nekvalitatīvi un Izpildītājs nenovērš šādu pārkāpumu, tā sekas arī 10 (desmit) darbdienu laikā, skaitot no Pasūtītāja pretenzijas saņemšanas dienas vai citā Pušu saskaņotā laikā;
18.4.4. Izpildītājs Līgumā noteiktajā termiņā nav iesniedzis apdrošināšanas līgumu un Izpildītājs nenovērš šādu pārkāpumu arī 5 (piecu) darbdienu laikā, skaitot no Pasūtītāja pretenzijas saņemšanas dienas;
18.4.5. ir stājies spēkā tiesas spriedums par Izpildītāja atzīšanu par maksātnespējīgu vai tiesa ir pieņēmusi lēmumu par Izpildītāja maksātnespējas procesa ierosināšanu;
18.4.6. pret Izpildītāju tikušas vērstas tiesiskas darbības, kas saistītas ar aresta uzlikšanu vairāk kā 50% no Izpildītāja bilances aktīviem;
18.4.7. ja Izpildītājs Darbus vai kādu to daļu izpilda nekvalitatīvi (konstatēti Defekti) un Izpildītājs nenovērš Defektus, tā sekas arī 10 (desmit) dienu laikā, skaitot no Pasūtītāja pretenzijas saņemšanas dienas vai citā Pušu saskaņotā laikā;
18.4.8. pēc Līguma noslēgšanas atklājas, ka, iesniedzot piedāvājumu, Izpildītājs ir apzināti sniedzis nepatiesu informāciju vai nepatiess izrādās jebkurš tā sniegtais apliecinājums vai informācija tehniskajā piedāvājumā;
18.4.9. Izpildītājs Pasūtītājam nodarījis zaudējumus;
18.4.10. Izpildītājs ir patvaļīgi pārtraucis Līguma izpildi, tai skaitā, ja Izpildītājs nav sasniedzams juridiskajā adresē;
18.4.11. Izpildītājs nepilda saistības atbilstoši Līguma nosacījumiem;
18.4.12. Līgumā ir izdarīti būtiski grozījumi, kas nav pieļaujami saskaņā ar Publisko iepirkumu likuma 61.panta pirmo daļu;
18.4.13. Līgums nav noslēgts atbilstoši iepirkuma dokumentos paredzētajiem noteikumiem, vai ir mainīti būtiski iepirkuma dokumentos iekļautā iepirkuma līguma projekta noteikumi;
18.4.14. [bookmark: _Toc271284751]Līguma slēgšanas tiesību piešķiršanas brīdī Izpildītājs bija atbilstošs kādam no Publisko iepirkumu likuma 42.panta otrajās daļas 1., 2., 3., 4. un 11.punktā noteiktajiem gadījumiem un bija izslēdzams no iepirkuma;
18.4.15. ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
18.5. Līguma 18.4.punktā noteiktajos gadījumos Līgums ir uzskatāms par izbeigtu 7 (septītajā) dienā pēc attiecīga Pasūtītāja rakstveida paziņojuma nosūtīšanas Izpildītājam, veicot savstarpējus norēķinus.

19. NOBEIGUMA NOSACĪJUMI
19.1. Līguma nodaļu virsraksti ir lietoti vienīgi ērtībai un nevar tikt izmantoti Līguma noteikumu interpretācijai.
19.2. Pusēm ir jāinformē vienai otra 5 (piecu) darba dienu laikā par savu rekvizītu (nosaukuma, adreses, norēķinu rekvizītu un tml.) maiņu rakstiski, apstiprinot ar parakstu.
19.3. Līgums ir sagatavots uz ____ (vārdiem) lapaspusēm, neieskaitot tā pielikumus. Pušu pārstāvji Līgumu un tās pielikumus paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
19.4. Visos citos jautājumos, ko neregulē Līguma noteikumi, Puses ievēro spēkā esošajos Latvijas Republikas normatīvajos aktos noteikto kārtību.
19.5. Puses ar saviem parakstiem apliecina, ka tām ir saprotams Līguma saturs, nozīme un sekas, tie atzīst Līgumu par pareizu, savstarpēji izdevīgu un labprātīgi vēlas to pildīt.
19.6. Līguma neatņemama sastāvdaļa ir šādi Līguma pielikumi:
19.6.1. Pielikums Nr.1 – Finanšu piedāvājums;
19.6.2. Pielikums Nr.2 – Darbu tāme.

20. PUŠU REKVIZĪTI UN PARAKSTI

	PASŪTĪTĀJS
Rīgas Tehniskās universitātes aģentūra “Rīgas Tehniskās universitātes Liepājas Jūrniecības koledža” 
Uliha ielā 5, Liepāja LV-3401
Reģ.Nr. 90000063024
Konta Nr.: LV27HABA0551054497817
Bankas kods: HABALV22

	IZPILDĪTĀJS
< nosaukums > 


< adrese >
Reģ. Nr.
Konta Nr.:
Bankas kods: 

	
___________________ /_______/
	
___________________ /_______/


DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


2
 DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


